CELEX: 
Language: bg
Date: 2020-08-25 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на Делегиран регламент (ЕС) 2019/2035 за допълнение на Регламент (ЕС) 2016/429 на Европейския парламент и на Съвета по отношение на правилата за животновъдните обекти, в които се отглеждат сухоземни животни, и за люпилните и за проследимостта на определени отглеждани сухоземни животни и яйца за люпене

ЕВРОПЕЙСКА
                          КОМИСИЯ
                                                 Брюксел, 25.8.2020 г.
                                                 C(2020) 5730 final
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                  от 25.8.2020 година
   за изменение на Делегиран регламент (ЕС) 2019/2035 за допълнение на Регламент
   (ЕС) 2016/429 на Европейския парламент и на Съвета по отношение на правилата
       за животновъдните обекти, в които се отглеждат сухоземни животни, и за
    люпилните и за проследимостта на определени отглеждани сухоземни животни и
                                    яйца за люпене
                              (текст от значение за ЕИП)
BG                                                                               BG
 ---pagebreak---                                  ОБЯСНИТЕЛЕН МЕМОРАНДУМ
   1.      КОНТЕКСТ НА ДЕЛЕГИРАНИЯ АКТ
   С Регламент (ЕС) 2016/429 на Европейския парламент и на Съвета от 9 март 2016 г. за
   заразните болести по животните и за изменение и отмяна на определени актове в
   областта на здравеопазването на животните (Законодателство за здравеопазването на
   животните)1 се определят правила за профилактика и контрол на болестите по
   животните, които се предават на животните или на хората, в т.ч., inter alia, правила за
   животновъдните обекти, в които се отглеждат сухоземни животни, и за люпилните,
   както и за проследимостта на определени отглеждани сухоземни животни и яйца за
   люпене в рамките на Съюза. С него също така се предоставят правомощия на
   Комисията да приема правила за допълнение на някои несъществени елементи от
   посочения регламент чрез делегирани актове.
   Комисията определи такива правила в своя Делегиран регламент (ЕС) 2019/2035 от 28
   юни 2019 г. за допълнение на Регламент (ЕС) 2016/429 на Европейския парламент и на
   Съвета по отношение на правилата за животновъдните обекти, в които се отглеждат
   сухоземни животни, и за люпилните и за проследимостта на определени отглеждани
   сухоземни животни и яйца за люпене2. Част III от Делегиран регламент (ЕС) 2019/2035
   включва правила за проследимостта на отглежданите сухоземни животни; по-
   конкретно в част III, дял II се определят правила за проследимостта на отглежданите
   овце и кози, включително средствата и методите за идентификация на такива животни,
   както и дерогации от някои изисквания, определени в посочените разпоредби.
   По-специално в член 45 от Делегиран регламент (ЕС) 2019/2035 се определят
   задължения за операторите, отглеждащи овце и кози, във връзка с идентификационните
   средства и с методите за идентификация на такива животни и с поставянето и
   използването на тези средства. Една от дерогациите от член 45 от посочения делегиран
   акт, предвидена в член 46, параграф 4 от него, разрешава на операторите, отглеждащи
   овце и кози на възраст под 12 месеца, да идентифицират своите животни с единична
   електронна ушна марка, на която е обозначен ясно уникалният регистрационен номер
   на животновъдния обект на раждане на животните и индивидуалният
   идентификационен код на животното, когато тези животни са предназначени за
   транспортиране до кланица след операция по събиране или след угояване в друг
   животновъден обект в същата държава членка.
   При изготвянето на делегирания акт и през периода за предоставяне на обратна връзка
   по проекта на делегирания акт тази дерогация беше добре приета от държавите членки
   и заинтересованите страни. Впоследствие обаче Комисията получи редица коментари
   от заинтересованите страни и от държавите членки във връзка с тази дерогация, която
   беше счетена за твърде обременяваща за овцевъдите и козевъдите, по-специално като
   се има предвид ниската пазарна цена, която те получават за животните, изпращани за
   клане. Бе посочено, че използването на класическа ушна марка е по-подходяща и по-
   евтина алтернатива на електронната ушна марка.
   Предвид тези коментари Комисията счете, че за животни, предназначени за директно
   придвижване към кланица преди навършване на 12-месечна възраст, класическата ушна
   марка или класическата маркираща лента за надкопитната става, която в член 45,
   параграф 1 от Делегиран регламент (ЕС) 2019/2035 се разглежда като вариант,
   1
          ОВ L 84, 31.3.2016 г., стр. 1.
   2
          ОВ L 314, 5.12.2019 г., стр. 115.
BG                                            1                                            BG
 ---pagebreak---    равностоен на класическата ушна марка, биха могли да осигурят достатъчна степен на
   проследимост при придвижване на млади овце и кози след тяхното угояване до кланица
   в същата държава членка. Поради това с настоящия делегиран акт се изменят
   правилата, определени в Регламент (ЕС) 2019/2035, като се дава възможност за
   допълнителна дерогация за идентификацията на млади овце и кози, които след угояване
   се придвижват за клане в същата държава членка. С тази допълнителна дерогация се
   цели да се гарантира гладкото функциониране на системата за идентификация и
   регистрация на тези животни в Съюза, като се избягва налагането на несъразмерна
   тежест и разходи за операторите и същевременно се гарантира проследимостта на тези
   животни.
   Освен това с измененията, въведени с настоящия делегиран акт, се изисква държавите
   членки, които ще се възползват от някои дерогации, предвидени в член 46 от Делегиран
   регламент (ЕС) 2019/2035, в т.ч. допълнителната дерогация, въведена с настоящия
   проект на делегиран акт, да въведат процедури за прилагането им на своята територия.
   Изменението има за цел да се избегнат всякакви рискове за здравето на животните или
   възпрепятстването на проследимостта на отглеждани овце и кози, които биха могли да
   възникнат от прилагането на тези дерогации, както и да се предотвратят евентуални
   оперативни трудности, свързани с тяхното управление.
   2.      КОНСУЛТАЦИИ ПРЕДИ ПРИЕМАНЕТО НА АКТА
   Комисията обмени мнения с експертната група по здравето на животните (E00930) под
   формата на писмена консултация. Проектът на делегирания регламент бе предоставен
   също така на Европейския парламент и на Съвета, от които не бяха получени
   коментари. В рамките на Консултативния комитет по здравето на животните също бяха
   проведени срещи с широк кръг от заинтересовани страни, като на тези срещи бяха
   представени и обсъдени целите и съдържанието на проекта на делегирания акт.
   Освен това в рамките на механизма за обратна връзка на портала за по-добро
   регулиране в периода между 19 май и 16 юни 2020 г. бяха събрани коментарите на
   заинтересованите страни по проекта на делегирания регламент. Бяха получени общо 3
   отзива, в т.ч. становищата на следните заинтересовани страни: Confédération paysanne
   (FR), OVINFOS (FR) и Federation nationale des eleveurs de chevres (FNEC)(FR).
   Освен това Комисията получи по електронна поща становищата на три публични
   органа (BG, IE и NL).
   Бяха изпратени следните основни искания и коментари:
   –       секторът на козевъдството приветства разпоредбите на новия делегиран
           регламент, с които се подкрепят съществуващите възможности за дерогации в
           държавите членки;
   –       искания за въвеждане на разпоредба, позволяваща на държавите членки
           дерогация в рамките на националните им територии.
   3.     ПРАВНИ ЕЛЕМЕНТИ НА ДЕЛЕГИРАНИЯ АКТ
   Предвидено е делегираният регламент да бъде приет в рамките на Регламент (ЕС)
   2016/429 на Европейския парламент и на Съвета, и по-специално в съответствие с член
   118, параграфи 1 и 2 от него.
BG                                            2                                         BG
 ---pagebreak---                    ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                              от 25.8.2020 година
     за изменение на Делегиран регламент (ЕС) 2019/2035 за допълнение на Регламент
    (ЕС) 2016/429 на Европейския парламент и на Съвета по отношение на правилата
         за животновъдните обекти, в които се отглеждат сухоземни животни, и за
     люпилните и за проследимостта на определени отглеждани сухоземни животни и
                                                яйца за люпене
                                          (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/429 на Европейския парламент и на Съвета от
   9 март 2016 г. за заразните болести по животните и за изменение и отмяна на
   определени актове в областта на здравеопазването на животните (Законодателство за
   здравеопазването на животните)3, и по-специално член 118, параграфи 1 и 2 от него,
   като има предвид, че:
   (1)     С Регламент (ЕС) 2016/429 се определят правила за профилактика и контрол на
           болестите по животните, които се предават на животните или на хората, в т.ч.,
           inter alia, правила за животновъдните обекти, в които се отглеждат сухоземни
           животни, и за люпилните, както и за проследимостта на определени отглеждани
           сухоземни животни и яйца за люпене в рамките на Съюза. С него също така се
           предоставят правомощия на Комисията да приема правила за допълнение на
           някои несъществени елементи от посочения регламент чрез делегирани актове.
   (2)     С Делегиран регламент (ЕС) 2019/2035 на Комисията4 се определят правила за
           допълнение по отношение на регистрираните и одобрените животновъдни
           обекти за отглеждани сухоземни животни и яйца за люпене, както и за
           проследимостта на определени отглеждани сухоземни животни и яйца за
           люпене. По-специално в част III, дял II от посочения делегиран регламент се
           определят правила относно проследимостта на отглежданите овце и кози,
           включително задължения на операторите във връзка със средствата и методите
           за идентификация на такива животни.
   (3)     Освен това в член 46 от Делегиран регламент (ЕС) 2019/2035 се предвиждат
           някои дерогации от изискванията за проследимост за отглеждани овце и кози,
           определени в член 45 от същия акт. Те включват възможността операторите,
           отглеждащи овце и кози на възраст под 12 месеца, да идентифицират своите
           животни с единична електронна ушна марка, на която са обозначени ясно
   3
           ОВ L 84, 31.3.2016 г., стр. 1.
   4
           Делегиран регламент (ЕС) 2019/2035 на Комисията от 28 юни 2019 г. за допълнение на
           Регламент (ЕС) 2016/429 на Европейския парламент и на Съвета по отношение на правилата за
           животновъдните обекти, в които се отглеждат сухоземни животни, и за люпилните и за
           проследимостта на определени отглеждани сухоземни животни и яйца за люпене (ОВ L 314,
           5.12.2019 г., стр. 115).
BG                                                      3                                            BG
 ---pagebreak---          уникалният регистрационен номер и идентификационният код на животното,
         когато тези животни са предназначени за транспортиране до кланица в същата
         държава членка след операция по събиране или след угояване. След приемането
         на Делегиран регламент (ЕС) 2019/2035 Комисията получи различни коментари
         от някои заинтересовани страни и държави членки във връзка с потенциалните
         последици от прилагането на посочената дерогация, която бе счетена за твърде
         обременяваща за овце- и козевъдите, особено като се отчете ниската пазарна
         цена, получавана от тях за животните, изпращани за клане за консумация от
         човека. Предвид съображенията, изложени в член 118, параграф 3 от Регламент
         (ЕС) 2016/429, може да се приеме, че класическата ушна марка или класическата
         маркираща лента за надкопитната става осигурява достатъчна степен на
         проследимост при придвижване на млади овце и кози от различни животновъдни
         обекти на произход до кланица след угояване. Също така достатъчна степен на
         проследимост може да бъде осигурена единствено ако тези придвижвания се
         регистрират в единна база данни и съответно се осъществяват в рамките на една
         и съща държава членка, което изискване се отнася и за повечето от останалите
         дерогации по член 46 от Делегиран регламент (ЕС) 2019/2035.
   (4)   Предвид всички тези съображения е целесъобразно Делегиран регламент (ЕС)
         2019/2035 да се измени, като се добави допълнителна дерогация за отглежданите
         млади овце и кози, така че да не се налага операторите да поемат несъразмерни
         тежести и разходи, като същевременно се гарантира проследимостта на
         отглежданите овце и кози и гладкото функциониране на системата за
         идентификация и регистрация за тези животни.
   (5)   Освен това член 108 от Регламент (ЕС) 2016/429 изисква държавите членки да
         разполагат със система за идентификация и регистрация на отглежданите
         сухоземни животни, в т.ч. овцете и козите. С посочената система следва да са
         въведени процедури за правилното ѝ функциониране, в т.ч. за управлението на
         дерогациите, прилагани в държавите членки. С цел да се избегнат рискове за
         здравето на животните и за да се гарантира проследимостта на отглежданите
         овце и кози, когато се прилагат някои дерогации по член 46 от Регламент (ЕС)
         2019/2035, следва да се въведе задължение за държавите членки да въведат
         процедури за прилагането на такива дерогации.
   (6)   Тъй като Делегиран регламент (ЕС) 2019/2035 се прилага от 21 април 2021 г.,
         настоящият регламент следва също да се прилага от тази дата,
   ПРИЕ НАСТОЯЩИЯ РЕГЛАМЕНТ:
                                           Член 1
   Делегиран регламент (ЕС) 2019/2035 се изменя, както следва:
   1)      В член 45, параграф 4 буква а) се заменя със следното:
          „а)   едно от идентификационните средства, посочени в параграф 2 от
                настоящия член, в съответствие с дерогациите, предвидени в член 46;“
   2)     В член 46 се добавя следният параграф 5:
          „5.   Чрез дерогация от разпоредбите на член 45, параграф 2 операторите,
                които отглеждат овце и кози, предназначени за транспортиране до
                кланицата след угояване в друг животновъден обект, могат да
                идентифицират всяко животно най-малко с класическа ушна марка или
BG                                            4                                        BG
 ---pagebreak---                 класическа маркираща лента за надкопитната става, както е посочено в
                приложение III, букви а) и б), на която е обозначен ясно, четливо и
                незаличимо уникалният регистрационен номер на животновъдния обект
                на раждане на животното или идентификационният код на животното,
                при условие че животните:
                а)    не са предназначени за придвижване към друга държава членка;
                и
                б)    се колят преди навършване на 12 месеца.“
   3)      В член 48, параграф 4 се добавя следната буква в):
           „в)  операторите — за прилагане на дерогациите, предвидени в член 46,
                параграфи 4 и 5.“
                                           Член 2
   Настоящият регламент влиза в сила на двадесетия ден след деня на публикуването му в
   Официален вестник на Европейския съюз.
   Той се прилага от 21 април 2021 г.
   Настоящият регламент е задължителен в своята цялост и се прилага пряко във всички
   държави членки.
   Съставено в Брюксел на 25.8.2020 година.
                                            За Комисията
                                            Председател
                                            Ursula VON DER LEYEN
BG                                            5                                        BG